Foto: Shutterstock



AMERIČKA vlada jučer je službeno priznala - kanabis ubija stanice raka, njegove aktivne supstance THC i CBD uzrokuju smrt stanica tumora, blokiraju njihov rast, kao razvoj krvnih stanica koje su tumoru potrebne da bi rastao.



Marihuanu i njezin utjecaj znanstvenici proučavaju već više od dvadeset godina, a iako se sumnjalo na to da ona uzrokuje probleme u mentalnom zdravlju, studija je pokazala kako nema nikakve utjecaje na duševno zdravlje. U svjetlu novih podataka iz raznih istraživanja Amerikanci su u potpunosti legalizirali marihuanu u Coloradu, ali i još nekim dijelovima zemlje. Nikakvih negativnih posljedica nema, a sve je više zastupnika u vladama država koji podržavaju ideju legalizacije marihuane.



Italija će uskoro u potpunosti legalizirati kanabis

Italija je već povukla prve poteze, čime će postati prva europska zemlja koja će u potpunosti legalizirati marihuanu. Parlamentarni odbor sastavljen od predstavnika vlasti i oporbe predložio je parlamentu legalizaciju konzumacije, uzgoja, prerade i prodaje marihuane pod određenim uvjetima.



Na sveučilištu u Kanadi pokrenut je i kolegij na kojem zainteresirani mogu naučiti i razviti svoja znanja u kanabisu te proći tečaj o prodaji, razvoju, proizvodnji i ophođenju pogonom za uzgajanje marihuane. Profesionalni menadžment marihuane, kako su ga nazvali.



Čak su i svjetski stručnjaci u Zagrebu na predavanju u sklopu konferencije "Demistifikacija konoplje - Konoplja u zdravstvu: teorija i praksa" decidirano kazali - marihuana je najkorisnija biljka na planetu.



"Nadam se da će vaša Vlada uskoro donijeti najavljeni zakon kojim će legalizirati medicinski kanabis i da će pacijentima kanabis uskoro biti dostupan po prihvatljivim cijenama", rekli su stručnjaci u Zagrebu.



Najesen će i u Hrvatskoj upotreba konoplje u medicinske svrhe postati legalna, izmjene Zakona o suzbijanju zlouporabe droga uskoro bi se trebale naći na vladinom stolu, najavljeno je krajem lipnja.



U Hrvatskoj legalna za tek nekoliko bolesti

No, kratak je popis bolesti koje će se moći ublažiti medicinskom marihuanom. Pravo na upotrebu indijske konoplje u medicinske svrhe imat će pacijenti oboljeli od multiple skleroze, AIDS-a, različitih malignih bolesti te dječjeg epileptičnog sindroma. Iz Udruge medicinske konoplje tvrde da je taj popis bolesti ipak prekratak.



Dok je u inozemstvu, na područjima gdje je marihuana legalizirana sve uređeno kako bi takav sistem normalno funkcionirao, u Hrvatskoj će i dalje biti kaosa kada se bude radilo o pravu ljudi da nesmetano koriste marihuanu kako bi poboljšali svoje zdravlje.



Pravilnik povjerenstva pri Ministarstvu zdravlja u lipnju još nije bio završen, a iako je s MUP-om navodno sve riješeno, korisnici medicinske marihuane pred zakonom bi ipak mogli imati nekih neugodnosti.



Prijava, pa onda objašnjavanje

Tekst se nastavlja ispod oglasa

"Bolesnik će doslovno biti uhićen te će morati naknadno dokazivati odnosno poništavati tu kaznenu prijavu", rekao je predsjednik Udruge medicinske konoplje Ratko Martinović.



Hrvatska također i dalje nema uvjete za vlastitu proizvodnju, pa se javlja i problem u uvozu biljnih pripravaka.



Vlade diljem svijeta svjesne su kako je vrijeme da se u potpunosti legalizira marihuanu, no kada će Hrvatska krenuti u korak s novim saznanjima o njenoj blagotvornosti, još nije poznato.